DEĊIŻJONI TAL-KUMMISSJONI
tat-13 ta' Awwissu 2008
li temenda d-Deċiżjoni C(2006) 4332, li tistipula allokazzjoni annwali indikattiva skond l-Istat Membru għall-perjodu mill-1 ta’ Jannar 2007 sal-31 ta’ Diċembru 2013 mill-approprjazzjonijiet ta’ l-impenji tal-Komunità mill-Fond Ewropew għas-Sajd
(notifikata taħt id-dokument numru C(2008) 4358)
(2008/693/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1198/2006 tas-27 ta' Lulju 2006 dwar il-Fond Ewropew għas-Sajd (1), u b'mod partikolari l-Artikolu 14 tiegħu,
Billi
(1)
Id-Deċiżjoni tal-Kummissjoni C(2006) 4332 ta' l-4 ta' Ottubru 2006 (2), stipulat għall-perjodu mill-1 ta’ Jannar 2007 sal-31 ta’ Diċembru 2013, allokazzjoni annwali indikattiva skond l-Istat Membru, ta' l-approprjazzjonijiet ta' l-impenji Komunitarji għar-reġjuni eliġibbli għall-finanzjament mill-Fond Ewropew għas-Sajd (minn issa 'l quddiem “FES”) taħt l-għan tan-non-Konverġenza, l-approprjazzjonijiet ta' l-impenji Komunitarji għar-reġjuni eliġibbli għall-finanzjament mill-FES taħt l-għan tal-Konverġenza u tat-total ta' l-approprjazzjonijiet ta' l-impenji Komunitarji mill-FES.
(2)
Skond il-punt 48 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni, dwar id-dixxiplina finanzjarja u l-ġestjoni finanzjarja soda (3), il-Parlament Ewropew u l-Kunsill, bid-Deċiżjoni 2008/371/KE awtorizzaw it-trasferiment għal snin sussegwenti l-allokazzjonijiet mhux użati fl-2007 b’riżultat tad-dewmien fl-adozzjoni ta’ ċerti programmi operattivi.
(3)
L-Artikolu 74 tar-Regolament (KE) Nru 1198/2006 jipprovdi li l-ewwel impenn tal-baġit għandu jsir disponibbli qabel l-adozzjoni mill-Kummissjoni tad-deċiżjoni li tapprova l-programm operattiv. Skond l-Artikolu 75(2) tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (4), jipprovdi li l-impenn tan-nefqa għandu jkun ippreċedut minn deċiżjoni finanzjarja adottata mill-istituzzjoni jew l-awtoritajiet li kellhom poteri delegati lilhom mill-istituzzjoni. Għal dak l-għan, din id-Deċiżjoni tal-Kummissjoni se tikkostitwixxi wkoll id-deċiżjoni ta’ finanzjament għall-programmi operattivi tal-Belġju, l-Irlanda, Malta, il-Polonja, is-Slovenja, l-Ungerija u r-Renju Unit, li ma ġewx adottati fl-2007 u li għalhekk jippermettu għall-ewwel impenn tal-baġit fir-rigward tal-programmi operattivi ta’ hawn fuq, qabel l-adozzjoni tad-Deċiżjoni tal-Kummissjoni li tapprova dawn il-programmi operattivi.
(4)
Id-Deċiżjoni C(2006) 4332 għandha tiġi emendata kif jixraq,
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni C(2006) 4332 jinbidel bit-test fl-Anness li jinsab mehmuż ma' din id-Deċiżjoni.
Artikolu 2
Il-kontribut mill-FES għall-2008 fir-rigward tal-programmi operattivi għall-Belġju, l-Irlanda, Malta, il-Polonja, is-Slovenja, l-Ungerija u r-Renju Unit, b’mod separat, għall-Għanijiet tal-Konverġenza u tan-non-Konverġenza jammontaw rispettivament għal EUR 138 122 568 u EUR 26 140 015, bi prezzijiet attwali u għandhom jiġu ddebitati mill-linji tal-baġit 11 06 12 u 11 06 13.
Artikolu 3
Din id-Deċiżjoni għandha tapplika mit-tielet jum wara l-adozzjoni.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussell, 13 ta’ Awwissu 2008.